**Amanda Kauranne** (s. 1984) on suomalainen feministinen toimittaja ja kansanmuusikko. Hän toimii myös yksinlaulun ja kansanlauluryhmien opettajana.

Tausta
------

Kauranne vietti lapsuutensa Martinlaaksossa, Vantaalla. Hän opiskeli Kallion lukiossa ja jatkoi sieltä vuodeksi Lahden kansanopiston teatterilinjalle. Kauranne opiskeli sen jälkeen Keski-Pohjanmaan konservatoriossa ja Sibelius-Akatemian kansanmusiikin koulutusohjelmassa.

Toimittajan ura
---------------

Kauranne on toimitti vuodesta 2015 vuoteen 2024 Yle Radio 1:ssä kotimaiseen kansanmusiikkiin keskittynyttä Sydänjuurilla-ohjelmaa. Kauranne on myös toimittanut neliosaisen kansanmusiikin tasa-arvoa ja naispelimanneja koskevan sarjan Naispelimannien jalanjäljissä.. Hän on myös tutkinut tasa-arvon toteutumista kansanmusiikkifestivaaleilla.

Muusikon ura
------------

Kauranne on esiintynyt useissa yhtyeissä kuten Sähköpaimen, Haapoja Illmari kollektiivi, Amanda ja pitkät siivet, Crimfall, Rajamailla Company ja Hyvä Trio. Lisäksi hän on ollut mukana myös esittävän taiteen projekteissa, jotka käsittelevät esimerkiksi karjalaisuutta ja feminismiä kansanmusiikki painotuksella. Oli ilo- kabaree oli Kauranteen maisterikonsertti Sibelius-Akatemiaan.

Kauranne oli vuonna 2013 mukana Sibelius-Akatemian kansanmusiikkiopiskelijoiden tempauksessa, jossa laulettiin Kalevala kannesta kanteen Kalevalan päivänä. Kauranne on esiintynyt Pohjoismaiden hallitsijoiden valtiovierailun juhlapäivällisillä Presidentinlinnassa Shamu-yhtyeensä kanssa. Kauranne on esittänyt Aleksis Kiven ja Eeva Kilven tekstejä kansanmusiikkiin yhdistellen.

Kauranne on tuottanut neliosaisen Verta, pornoa ja propagandaa, PERKELE!-konserttisarjan, jossa käsitellään kansanmusiikin naiskuvaa suhteessa rohkeuteen, voimaan, leikkisyyteen, aggressioon, seksuaalisuuden moninaisuuteen, väkivaltaan, propagandalauluihin ja pyhän kokemukseen. Konserttisarja tuo esille myös seksuaalisuuden kansanmusiikissa. Työryhmässä on Kauranteen lisäksi ollut lyömä- ja kosketinsoittaja Minna Koskenlahti, basisti ja kosketinsoittaja Helmi Camus, muusikko ja tanssija Sini Siipola sekä vierailevia taiteilijoita.

Palkinnot
---------

* Kauranne on voittanut vuonna 2020 Etnogaalan Vuoden ilmiö-palkinnon konserttisarjallaan Verta, pornoa ja propagandaa, PERKELE!

Lähteet
-------

1. 1 2  IssueX 1/2013 *Issuu*. Viitattu 11.10.2020. (englanniksi)
2. 1 2  Synnytysloitsuja ja murhaballadeja *Kansan Uutiset*.  19.3.2018. Viitattu 11.10.2020.
3. ↑  Kansanlaulukurssi Tarttilassa *Kansanmusiikki*.  10.3.2017. Viitattu 11.10.2020.
4. 1 2  Amanda Kauranne *amandakauranne.net*. Viitattu 11.10.2020.
5. ↑  Etnoilta: Sydänjuurilla | Audio Areena *areena.yle.fi*. Viitattu 11.10.2020.
6. ↑  Tuukka Tuomasjukka: Yle lakkauttaa kotimaisen kansanmusiikin ohjelman, vaikka laki vaatii sitä vaalimaan suomalaista kulttuuriperintöä *Journalisti*.  21.12.2023. Journalistiliitto. Viitattu 7.4.2024.
7. ↑  Naispelimannien jalanjäljissä *yle.fi*. Viitattu 11.10.2020.
8. ↑  Naispelimannien matkassa - edelleen! *yle.fi*. Viitattu 11.10.2020.
9. ↑  Sähköpaimen :: arkaaista konemusiikkia *sahkopaimen.net*. Viitattu 11.10.2020.
10. ↑  haapoja & illmari kollektiivi *mikkohaapoja.net*. Viitattu 11.10.2020.
11. ↑  Hyvä trio – Hyvä trion virallinen kotisivu *hyvatrio.net*.  Arkistoitu 25.9.2020. Viitattu 11.10.2020.
12. ↑  Oli ilo *amandakauranne.net*. Viitattu 11.10.2020.
13. ↑  Oli ilo - karjalainen kabaree *old.uniarts.fi*.  28.9.2016. Viitattu 11.10.2020. [vanhentunut linkki]
14. ↑  Kalevalaa vuorokauden ympäri *Maaseudun Tulevaisuus*. Viitattu 11.10.2020.
15. ↑  Pukuloistoa harvinaisella juhlaillallisella: Jenni Haukion yllä tuttu puku, myös toinen vieras yllätti Linnan juhlissa nähdyssä asussa *Ilta-Sanomat*.  2.6.2017. Viitattu 11.10.2020.
16. ↑  Tuusulan kunta *Eventz.today*. Viitattu 11.10.2020.
17. ↑  Feminismiä kansantanssin tahtiin – nyt lauletaan seksuaalisuuden moninaisuudesta *yle.fi*. Viitattu 11.10.2020.
18. ↑  Voittajat *Etnogaala*.  11.1.2019.  Arkistoitu 16.8.2019. Viitattu 11.10.2020. (englanniksi)

Aiheesta muualla
----------------

* Amanda Kauranne Instagramissa
* amandakauranne.net - Amanda Karanneen kotisivut